Diari Oficial de la Generalitat Valenciana


Sumari del DOGV 6939, del 09-01-2013 (2013/43)

RESOLUCIÓ 28 de desembre de 2012, de la directora general del Secretariat del Consell i Relacions amb Les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació de l'acord de col·laboració entre l'Institut de la Cinematografia i de les Arts Audiovisuals (Filmoteca Espanyola) i l'Institut Valencià de l'Audiovisual i de la Cinematografia Ricardo Muñoz Suay, dins del Projecte Europeu WYV 7471.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6939

Data del DOGV
:   09-01-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/43


Data del document
:   28-12-2012

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ 28 de desembre de 2012, de la directora general del Secretariat del Consell i Relacions amb Les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació de l'acord de col·laboració entre l'Institut de la Cinematografia i de les Arts Audiovisuals (Filmoteca Espanyola) i l'Institut Valencià de l'Audiovisual i de la Cinematografia Ricardo Muñoz Suay, dins del Projecte Europeu CEH 0279. [2013/43]  
  
L'Institut de la Cinematografia i de les Arts Audiovisuals (Filmoteca Espanyola) i l'Institut Valencià de l'Audiovisual i de la Cinematografia Ricardo Muñoz Suay han subscrit, prèvia tramitació reglamentària, el 22 de novembre de 2012, un acord de col·laboració dins del Projecte Europeu LOR 9885.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat acord, que ha quedat inscrit en el Registre de Convenis de la Generalitat amb el número 1136/2012, i que figura com a annex d'esta resolució.  
  
Valencia, 28 de desembre de 2012. La directora general del Secretariat del Consell i Relacions amb Les Corts: Marta Martí Arador.  
  
  
Acord de col·laboració entre la Filmoteca Espanyola  
i l'Institut Valencià de l'Audiovisual i la Cinematografia  
Ricardo Muñoz Suay  
  
Madrid, 22 de novembre de 2012  
  
La Filmoteca Espanyola i l'Institut Valencià de l'Audiovisual i la Cinematografia  
  
MANIFESTEN  
1. Que les dos filmoteques són socis del Projecte Europeu BJB 4787.  
2. Que, entre altres obligacions derivades de la seua participació en el mencionat projecte, les dos han de digitalitzar documents fílmics relacionats o vinculats al període d'anys que transcorren entre 1914 i 1920 per fer-los accessibles en línia en l'àmbit europeu a través d'internet.  
  
3. Que l'Institut Valencià de l'Audiovisual i la Cinematografia (d'ara endavant, IVAC) no disposa de mitjans propis per a l'escaneig dels materials fílmics del seu arxiu compromesos per a fer-los accessibles en línia en este projecte.   
Per això, en desplegament de les funcions i activitats que normativament tenen atribuïdes, la Filmoteca Espanyola i l'IVAC  
  
ACORDEN  
  
Primer. La Filmoteca Espanyola rebrà i escanejarà amb la seua infraestructura i a les seues instal·lacions, en resolució 2K, els materials dels fons fílmics de l'IVAC que s'especifiquen en l'annex.  
Segon. La Filmoteca Espanyola no assumirà cap cost extern que puga derivar-se de l'escaneig d'estos documents fílmics.  
Tercer. La Filmoteca Espanyola abocarà els arxius digitals dels documents fílmics escanejats sobre un disc dur.   
Quart. La Filmoteca Espanyola conservarà una còpia de tots els fitxers generats en cintes LTO.  
Quint. L'IVAC es farà càrrec dels costos generats pels treballs d'escaneig i per l'adquisició del programari Sony Vegas, que permetrà etalonar i afegir marques d'aigua als arxius digitals.  
  
Per la Filmoteca Espanyola, José María Prado, director.  
Per l'IVAC, Nuria Cidoncha Castellote, directora general.  
  
ANNEX  
  
Pel·lícules que cal escanejar  
  
Pasionaria (Joan M. Codina, Condal Films, 1915). 55 min.   
Alma torturada (Magí Murià, Barcinógrafo, 1916). 70 min.  
El beso de la muerte (Magí Murià, Barcinógrafo, 1916). 72 min.  
La reina joven (Magí Murià, Barcinógrafo, 1916). 55 min.  
Sangre y arena (Vicente Blasco Ibáñez i Max André, Prometheus, Espanya-França, 1916). 60 min.  
Sanz y el secreto de su arte (Maximiliano Thous i Francisco Sanz, 1918), 63 min.   
Une réserve d'obusiers [1914-1918]. Noticiari, 1 min.  
[IV Congrés III Internacional. Funeral a Berlin de Vatslav Worowski]. A (Industrie Handels AG JAH. Alemanya. 1922 i 1923). Noticiari, 16 min.